1994 במדע
נפטרו

25 בינואר – סטיבן קלין (Stephen Kleene), מתמטיקאי אמריקאי, מחלוצי מדעי המחשב, בין תרומותיו אפיון כוכב קלין (נולד ב-1909)
3 בפברואר – אנטולי אלכסנדרוב, פיזיקאי סובייטי, היה נשיא האקדמיה הרוסית למדעים וזכה לעיטורים ולפרסים רבים בברית המועצות, עמד בראש הצוות המדעי שפיתח את הכור גרעיני שהיה בשימוש בצ'רנוביל (נולד ב-1903)
9 בפברואר – הווארד מרטין טמין, גנטיקאי אמריקאי יהודי, חתן פרס נובל לפיזיולוגיה או לרפואה לשנת 1975 על חלקו בגילוי האנזים רוורס טרנסקריפטאז (האנזים המשעתק לאחור) (נולד ב-1934)
28 בפברואר – ז'אן גוטמן, גאוגרף אנגלי-צרפתי, עסק בגאוגרפיה אנושית בתחומי המשנה של גאוגרפיה עירונית, פוליטית, כלכלית, היסטורית ורגיונלית, טבע את המושג מגלופוליס (נולד ב-1915)
17 במרץ – שרלוט אאורבך, ביולוגית וגנטיקאית יהודייה-אנגלייה, ילידת גרמניה. ממניחי היסודות למדע המוטגנסיס, ידועה בעיקר בזכות הגילוי שניתן לגרום למוטציות בגנים באמצעים כימיים (נולדה ב-1899)
24 במרץ – ואלה נאוטה, נוירולוג ומדען מוח אמריקאי ממוצא הולנדי, חסיד אומות העולם (נולד ב-1916)
17 באפריל – רוג'ר וולקוט ספרי, נוירופסיכולוג ונוירוביולוג אמריקאי חתן פרס נובל לפיזיולוגיה ורפואה (1981) על מחקרו לגבי חצויי־מוח, בעיקר אנשים שבשל מחלת הנפילה כרתו להם את חלקו של המוח המחבר בין שתי ההמיספרות (כפיס המוח) (נולד ב-1913)
6 ביולי – ג'וליאן שווינגר, פיזיקאי אמריקאי-יהודי. חתן פרס נובל לפיזיקה (1965) על חלקו בעבודה בסיסית באלקטרודינמיקה קוונטית בעלת מסקנות פורצות דרך לפיזיקה של חלקיקים אלמנטריים (נולד ב-1918)
11 ביולי גארי קילדל, מדען מחשב אמריקני וממציא בתחום המיקרו-מחשבים, היה אחד מחלוצי התחום של מחשבים רב-שימושיים (נולד ב-1942)
29 ביולי – דורותי קרופוט הודג'קין, כימאית בריטית, כלת פרס נובל לכימיה (1964) על מחקריה החלוציים בקריסטלוגרפיית קרני-X, שיטה לפענוח המבנה המרחבי של מולקולות ביולוגיות (נולדה ב-1910)
9 באוגוסט – הלנה רשובה, מתמטיקאית פולנייה, פעלה בתחומי יסודות המתמטיקה (לוגיקה מתמטית ותורת הקבוצות) ולוגיקה אלגברית (נולדה ב-1917)
18 באוגוסט – ישעיהו ליבוביץ, מדען והוגה דעות, נודע כמבקר חריף של ממשלות ישראל וזכה לכינוי "נביא הזעם של החברה הישראלית" (נולד ב-1903)
18 באוגוסט – ריצ'רד לורנס מילינגטון סינג', ביוכימאי בריטי, חתן פרס נובל לכימיה (1952) על חלקו בהמצאת שיטת הכרומטוגרפיה למקוטעין (נולד ב-1914)
19 באוגוסט – לינוס פאולינג, כימאי-פיזיקאי אמריקאי, חתן פרס נובל לכימיה (1954) על מחקריו בעניין טבעו של הקשר הכימי וחתן פרס נובל לשלום (1962) על המערכה שהוביל נגד ניסויים גרעיניים מעל פני הקרקע (נולד ב-1901)
17 בספטמבר – קרל פופר, פילוסוף אוסטרי-בריטי יהודי, מהפילוסופים המשפיעים ביותר במאה ה-20 בכלל, ובפילוסופיה של המדע בפרט (נולד ב-1902)
30 בספטמבר – אנדרה לווף, מיקרוביולוג יהודי צרפתי, חתן פרס נובל לפיזיולוגיה או לרפואה (1965) על גילוי המנגנון שבאמצעותו וירוסים מסוימים (הקרויים פרו-וירוסים) מדביקים חיידקים (נולד ב-1902)
21 בנובמבר – וִילֶם יָקוֹבּ לוּיְטֶן, אסטרונום הולנדי - אמריקאי, התפרסם בעיקר במדידת התנועה העצמית של כוכבים, בגילוי כוכבים שכנים של מערכת השמש ובחקר של ננסים לבנים (נולד ב-1899)
27 בנובמבר – שלהבת פְרַיֶאר, מדען ישראלי ודמות מפתח בתחום הגרעין בישראל (נולד ב-1920)
השביט שומייקר-לוי 9, כפי שצילם טלסקופ החלל האבל ב-17 במאי 1994, השביט מפורק למספר חלקים לאחר שחדר לאטמוספירה של צדק
ציור קיר של אריות במערת שובה
פרופיל גאולוגי של מנהרת התעלה
מכשיר ה"סיימון" של IBM
קוד QR לדוגמה, הפניה לעמוד הבית של ויקיפדיה העברית
קונסולת פלייסטיישן
טַקְס, הדמותג הרשמי של מערכת הפעלה גנו/לינוקס
דורותי קרופוט הודג'קין
קרל פופר 1980